钦定古今图书集成/明伦汇编/官常典/第065卷 > 琅琊孝王裒
## 钦定古今图书集成/明伦汇编/官常典/第065卷 > 琅琊孝王裒

按《晋书元四王传》：“元帝六男，宫人荀氏生明帝及琅
琊孝王裒。石婕妤生东海哀王冲，王才人生武陵威
王晞，郑夫人生琅琊悼王焕及简文帝。”按《本传》：“琅
琊孝王裒，字道成，母荀氏，以微贱入宫，元帝命虞妃
养之。裒初继叔父长乐亭侯浑，后徙封宣城郡公，拜
后将军。及帝为晋王，有司奏立太子。帝以裒有成人
之”量，过于明帝，从容谓王导曰：“立子以德不以年。”导
曰：“世子、宣城俱有朗儁之目，固当以年。”于是太子位
遂定。更封裒琅琊，嗣恭王后，改食会稽宣城，邑五万
二千户，拜散骑常侍、使持节、都督青徐兖三州诸军
事、车骑将军，征还京师。建武元年薨，年十八，赠车骑
大将军，加侍中。及妃山氏薨。祔葬，穆帝更赠裒“太保。”
子哀王安国立，未逾年薨。